Diari Oficial de la Generalitat Valenciana


Sumari del DOGV 1231, del 26-01-1990 (1990/816401)

ORDRE de 4 de gener de 1990, de la Conselleria d'Economia i Hisenda, per la qual s'acorda l'afectació d'un immoble situat a Vila-real (Castelló), partida de la Bòbila, a la Conselleria de Treball i Seguretat Social.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/04/(1)/dof/vci/html**

### Dades del document

Número de DOGV
:   1231

Data del DOGV
:   26-01-1990

Secció del DOGV
:   DISPOSICIONS GENERALS

Número del document
:   1990/816401


Data del document
:   04-01-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 4 de gener de 1990, de la Conselleria d'Economia i Hisenda, per la qual s'acorda l'afectació d'un immoble situat a Vila-real (Castelló), partida de la Bòbila, a la Conselleria de Treball i Seguretat Social.  
L'Hble. Sr. Conseller de Treball i Seguretat Social ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un immoble situat a Vila-real (Castelló), partida de la Bòbila.  
L'immoble esmentat estarà destinat a la construcció d'un Taller Ocupacional per a Minusvàlids.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE:  
Article primer  
S'acorda l'afectació a la Conselleria de Treball i Seguretat Social l?immoble que a continuació es descriu:  
Urbana, solar per a edificar en la finca denominada «La Bòbila» que té 2.705 m2 i confronta: línia de façana, carretera d'Onda; esquerra, terrenys de la Bòbila de propietat municipal; dreta, terrenys de la Bòbila de propietat municipal; dreta, i fons, corredor per als vianants.  
Té forma de romb regular, de cares paral·leles, les dimensions dels quals són de 61 i 46'30 metres lineals, respectivament.  
La línia de façana té una dimensió lineal de 61 metres i està allunyada 17 metres de xamfrà que recau al c/Vilanova i la Geltrú. La diagonal major forma un angle de 31 graus sexagesimals amb l'alineació del carrer i mesura en sentit contrari a les agulles del rellotge.  
Aquest immoble consta en l'Inventari General de Béns i Drets de la Generalitat Valenciana amb el número A02/12/135/0008.  
Article segon  
L'immoble es destinarà a la construcció d'un Taller Ocupacional per a Disminuïts.  
Article tercer  
L'immoble queda integrat en el domini públic de la Generalitat Valencia i correspon a la Conselleria de Treball i Seguretat Social l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Treball i Seguretat Social designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 4 de gener de 1990.   
El Conseller d'Economia i Hisenda:   
Antoni Birlanga Casanova.


Còpia Permalink ELI